CELEX: 32017D2222
Language: hu
Date: 2017-11-30 00:00:00
Title: A Bizottság (EU, Euratom) 2017/2222 végrehajtási határozata (2017. november 30.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Luxemburg számára való engedélyezéséről szóló 90/178/Euratom, EGK határozat módosításáról (az értesítés a C(2017) 7857. számú dokumentummal történt)

2.12.2017   
               
               
                  HU
               
               
                  Az Európai Unió Hivatalos Lapja
               
               
                  L 318/33
               
            A BIZOTTSÁG (EU, Euratom) 2017/2222 VÉGREHAJTÁSI HATÁROZATA
      (2017. november 30.)
      a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Luxemburg számára való engedélyezéséről szóló 90/178/Euratom, EGK határozat módosításáról
      
         
            (az értesítés a C(2017) 7857. számú dokumentummal történt)
         
      
      (Csak a francia nyelvű szöveg hiteles)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Atomenergia-közösséget létrehozó szerződésre,
      tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
      a saját forrásokkal foglalkozó tanácsadó bizottsággal folytatott konzultációt követően,
      mivel:
      
                  (1)
               
               
                  A 2006/112/EK tanácsi irányelv (2) 371. cikke értelmében Luxembourg az 1978. január 1-jén általa alkalmazott feltételek mellett továbbra is mentesítheti az irányelv X. mellékletének B. részében említett ügyleteket. E cikk értelmében az említett ügyleteket figyelembe kell venni a héasajátforrás-alap meghatározásához.
               
            
                  (2)
               
               
                  A 90/178/Euratom, EGK bizottsági határozat (3) értelmében Luxembourg a 2006/112/EK irányelv X. melléklete B. részének 10. pontjában említett ügyletek tekintetében, a személyszállítást illetően közelítő becsléseket alkalmazhat.
               
            
                  (3)
               
               
                  2017. április 25-i és 2017. július 7-i levelében Luxembourg engedélyt kért a Bizottságtól arra, hogy a személyszállítás vonatkozásában a 2006/112/EK irányelv X. melléklete B. részének 10. pontjában említett ügyletek tekintetében a héasajátforrás-alap kiszámításához a köztes alap rögzített százalékát alkalmazza. Luxembourg bizonyította, hogy a köztes alap tekintetében alkalmazott százalékos mérték a 2010–2015 években stabil maradt. A rögzített százalékos mérték alkalmazása tovább csökkentené az ilyen ügyletek tekintetében a héasajátforrás-alap kiszámításával járó adminisztratív terhet. Ezért engedélyezni kell, hogy Luxembourg a személyszállítás tekintetében a héasajátforrás-alap kiszámításához rögzített százalékot alkalmazzon.
               
            
                  (4)
               
               
                  Az átláthatóság és a jogbiztonság érdekében az engedély alkalmazhatóságának időtartamát célszerű korlátozni.
               
            
                  (5)
               
               
                  A 90/178/Euratom, EGK határozatot ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 90/178/Euratom, EGK határozat a következő 2a. cikkel egészül ki:
      
         „2a. cikk
         E határozat 2. cikkének (3) bekezdésétől eltérve a héa-sajátforrások alapja 2017. január 1. és 2020. december 31. között történő kiszámításának céljából Luxembourg számára engedélyezett a köztes alap 0,05 %-ának alkalmazása a 2006/112/EK tanácsi irányelv (*1) X. melléklete B. részének 10. pontjában említett ügyletek tekintetében.
      
      2. cikk
      Ennek a határozatnak a Luxemburgi Nagyhercegség a címzettje.
      
         Kelt Brüsszelben, 2017. november 30-án.
         
            
               a Bizottság részéről
            
            Günther OETTINGER
            
               a Bizottság tagja
            
         
      
      
         (1)  HL L 155., 1989.6.7., 9. o.
      
      
         (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
      
         (3)  A Bizottság 1990. március 23-i 90/178/Euratom, EGK határozata a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Luxembourg számára való engedélyezéséről (HL L 99., 1990.4.19., 26. o.).